Document ID: 32006D0876

32006D0876
L 337/57
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 ноември 2006 година
относно одобряване на програми за ликвидиране и мониторинга на болести по животните, на някои ТСЕ и за предпазването от зоонози, представени от България и Румъния за 2007 г., и за изменение на Решение 2006/687/ЕО
(нотифицирано под номер C(2006) 5702)
(2006/876/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния, и по-специално член 4, параграф 3 от него,
като взе предвид Акта за присъединяване на България и Румъния, и по-специално член 42 от него,
като взе предвид Решение 90/424/ЕИО на Съвета от 26 юни 1990 г. за някои разходи във ветеринарната област (1), и по-специално член 24, параграфи 5 и 6 и членове 29 и 32 от него,
като има предвид, че:
(1)
Решение 90/424/ЕО предвижда възможността за финансов принос от Общността при ликвидирането и мониторинга на болести по животните и за проверки, насочени към предпазването от зоонози.
(2)
Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрола и ликвидирането на някои трансмисивни спонгиформни енецефалопатии (2) предвижда годишни програми за ликвидирането и мониторинга на трансмисивни спонгиформни енецефалопатии (ТСЕ) при говеда, овце и кози.
(3)
С оглед присъединяването на България и Румъния е подходящо да се определи финансовия дял на Общността за програмите за ликвидирането и мониторинга на болести по животните и на някои ТСЕ, представени от България и Румъния за 2007 г.
(4)
България и Румъния представиха програми за ликвидирането и мониторинга на някои болести по животните, за предотвратяването на зоонози и за ликвидирането и мониторинга на ТСЕ на техните територии.
(5)
След преглед на тези програми се установи, че те отговарят на съответното ветеринарно законодателство на Общността, и по-специално на критериите на Общността, свързани с ликвидирането на тези болести, в съответствие с Решение 90/638/ЕИО на Съвета от 27 ноември 1990 г. за определяне на критерии на Общността за ликвидирането и мониторинга на някои болести по животните (3).
(6)
В светлината на важността на тези програми за постигането на целите на Общността в областта на здравеопазването на животните и общественото здравеопазване, както и задължителното прилагане във всички държави-членки в случая на програми за ТСЕ, е подходящо да се определи съответното ниво на финансов дял на Общността, за да се възстановят разходите, направени от България и Румъния за мерките, предвидени в настоящето решение, до максимален размер за всяка програма.
(7)
Наличието на класическа чума по свинете в свиневъдните обекти в Румъния е особено сериозна заплаха за свиневъдните обекти в останалата част от Общността. Следователно степента на дела на Общността за закупуването на ваксина за ваксинирането на прасета с жива атенуирана ваксина следва да бъде определена на 100 % от стойността.
(8)
С цел по-добро управление, по-ефикасно използване на фондовете на Общността и подобрена прозрачност също е необходимо да се определи за всяка програма, където е подходящо, максимални суми, които да се възстановяват на България и Румъния за някои разходи за неща, като например тестове, ваксини и компенсация на собственици за техните загуби поради клането или убиването на животните.
(9)
Съгласно Регламент (EО) № 1290/2005 на Съвета от 21 юни 2005 г. за финансирането на Общата селскостопанска политика (4) програми за ликвидирането и контрола на болести по животните се финансират от Европейския фонд за гарантиране на земеделието. За целите на финансов контрол се прилагат членове 9, 36 и 37 от посочения регламент.
(10)
Финансовият дял от Общността следва да бъде отпускан, при условие че планираните действия са извършени ефикасно и че компетентните органи доставят цялата необходима информация в рамките на времеви граници, определени в настоящото решение.
(11)
В съответствие с Регламент (EО) № 1290/2005 обменният курс за разходите е този, който неотдавна е определен от Европейската централна банка преди първия ден от месеца, в който е подадено заявлението за България или Румъния, и разходите се изразяват в еуро.
(12)
Одобрението на някои от програмите не следва да предопредели решение на Комисията относно правила за ликвидирането на тези болести на базата на научен съвет.
(13)
Списъкът на програми в Решение 2006/687/EО на Комисията от 12 октомври 2006 г. за програмите, които отговарят на условията за финансова помощ от Общността през 2007 г. за ликвидиране и наблюдение на определени болести по животните, за превенция на зоонозата, за наблюдение на трансмисивната спонгиформна енцефалопатия, както и програмите за ликвидиране на спонгиформната енцефалопатия по говедата и болестта скрейпи (5) следва да бъде изменен, за да се включат България и Румъния.
(14)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
ГЛАВА I
БЯС
Член 1
1. Програмите за ликвидирането на бяс, представени от България и Румъния, са одобрени за периода от 1 януари 2007 г. до 31 декември 2007 г.
2. Финансовият дял от Общността е 50 % от разходите, направени от всяка държава-членка съгласно параграф 1 за разходите за лабораторни тестове и за закупуването и разпределението на ваксина плюс примамки за програмите, и не надвишава:
а)
830 000 EUR за България;
б)
800 000 EUR за Румъния.
3. Максималните размери на разходите, които се възстановяват на държавите членки за програмите по параграф 1, не надвишават 0,5 EUR за закупуването на една доза ваксина за програмите по параграф 2.
ГЛАВА II
КЛАСИЧЕСКА ЧУМА ПО СВИНЕТЕ
Член 2
1. Програмите за контрола и мониторинга на класическа чума по свинете, представени от България и Румъния, са одобрени за периода от 1 януари 2007 г. до 31 декември 2007 г.
2. Финансовият дял от Общността е 50 % от разходите, направени от всяка държава-членка по параграф 1 за сумата за вирусологични и серологични изследвания на домашни и диви свине и за ваксинирането на диви свине, закупуването и разпределението на ваксини плюс примамки, както и за ваксинацията на свине, докато финансовият дял на Общността е 100 % от разходите, направени от Румъния за закупуването на ваксината за ваксинация на прасета с жива атенуирана ваксина, и не надвишава:
а)
425 000 EUR за България;
б)
5 250 000 EUR за Румъния.
3. Максималните размери на разходите, които се възстановяват за програмите по параграф 1, не надвишават:
а)
за Елайза тест
2,5 EUR за тест;
б)
за закупуването на една доза ваксина за ваксиниране на диви свине
0,5 EUR за доза;
в)
за закупуването на една доза жива ваксина за ваксиниране на свине
0,30 EUR за доза.
ГЛАВА III
ЗООНОЗНА САЛМОНЕЛА ПРИ РАЗВЪДНИ ДОМАШНИ ПТИЦИ
Член 3
1. Програмите за контрола на салмонела в развъдни домашни птици, представени от България и Румъния са одобрени за периода от 1 януари 2007 г. до 31 декември 2007 г.
2. Финансовият дял от Общността е 50 % от разходите, направени от всяка държава-членка съгласно параграф 1 за разходите за бактериологични изследвания, компенсация на собственици за техните загуби поради убиването на птици и унищожаване на яйца, и закупуването на дози ваксини, и не надвишава:
а)
508 000 EUR за България;
б)
215 000 EUR за Румъния.
3. Максималните размери на разходите, които се възстановяват на България и Румъния за програмите по параграф 1, не надвишават:
а)
за бактериологично изследване
5,0 EUR за тест;
б)
за закупуването на една доза ваксина
0,05 EUR за доза.
4. Избираемите разходи за компенсирането за загубите при убиване на животни се ограничават, както е предвидено в параграф 5.
5. Средното ниво на компенсация, която се възстановява на държавите членки, се изчислява на базата на броя животни, убити в държавата членка, и за развъдни домашни птици, максимум 2,5 EUR на птица.
ГЛАВА IV
ПРОГРАМИ ЗА НАДЗОР НА ИНФЛУЕНЦА ПО ДОМАШНИТЕ И ДИВИ ПТИЦИ
Член 4
1. Програмите за инфлуенца по птиците при домашни и диви птици, представени от България и Румъния, са одобрени за периода от 1 януари 2007 г. до 31 декември 2007 г.
2. Финансовият дял от Общността към разходите за анализиращи проби е 50 % от разходите, направени от всяка държава-членка, и не надвишава:
a)
23 000 EUR за България;
б)
105 000 EUR за Румъния.
3. Максималните размери на разходите, които се възстановяват на България и Румъния за изследванията, покрити от програмите, не надвишават следните стойности:
а)
:
Елайза тест
:
1 EUR за тест;
б)
:
агар гел имунодифузионен тест
:
1,2 EUR за тест;
в)
:
тест HI за H5/H7
:
12 EUR за тест;
г)
:
тест за вирус изолация
:
30 EUR за тест;
д)
:
тест PCR
:
15 EUR за тест.
ГЛАВА V
МОНИТОРИНГ НА ТРАНСМИСИВНИ СПОНГИФОРМНИ ЕНЦЕФАЛОПАТИИ
Член 5
1. Програмата за мониторинга на трансмисивни спонгиформни енцефалопатии (ТСЕ), представена от Румъния, е одобрена за периода от 1 януари 2007 г. до 31 декември 2007 г.
2. Финансовият дял от Общността е 100 % от разходите, направени от Румъния, по параграф 1 за прилагането на тази програма и не надвишава 2 370 000 EUR.
3. Финансовият дял от Общността за програмата по параграф 1 е за извършените тестове и максималните размери не надвишава:
a)
6 EUR на тест, за тестове, извършвани при говеда съгласно приложение III към Регламент (EО) № 999/2001;
б)
30 EUR на тест, за тестове, извършвани при овце и кози съгласно приложение III към Регламент (EО) № 999/2001;
в)
50 EUR на тест, за тестове, извършвани при животни от семейство Cervids съгласно приложение III към Регламент (EО) № 999/2001;
г)
145 EUR на тест, за първоначални молекулярни дискриминационни тестове, извършвани съгласно глава В, точка 3.2, буква в), i) от приложение X към Регламент (EО) № 999/2001.
ГЛАВА VI
ЛИКВИДИРАНЕ НА СКРЕЙПИ
Член 6
1. Програмата за ликвидирането на скрейпи, представена от Румъния, е одобрена за периода от 1 януари 2007 г. до 31 декември 2007 г.
2. Финансовият дял от Общността за програмата по параграф 1 е 50 % от цената, платена от Румъния за компенсирането на собственици за стойността на техните животни, убити и унищожени в съответствие с тяхната програма за ликвидиране, като максималният размер е 100 EUR на животно и 50 % от разходите за генотипизиране, като максималният размер е 10 EUR на генотипизиращ тест и не надвишава 980 000 EUR.
ГЛАВА VII
ОБЩИ И ЗАКЛЮЧИТЕЛНИ РАЗПОРЕДБИ
Член 7
Разходите, представени от България и Румъния за финансов дял от Общността, се изразяват в еуро и изключват данък добавена стойност и други данъци.
Член 8
Обменният курс за разходите е този, който е наскоро определен от Европейската централна банка преди първия ден от месеца, в който е представено заявлението от България и Румъния.
Член 9
1. Финансовият дял от Общността за програмите по членове 1-6 се отпуска, при условие че България и Румъния прилагат програмите в съответствие със съответните разпоредби от законодателството на Общността, включително правила относно конкуренцията и възлагане на изпълнението на договори за обществени поръчки, и предмет на условията, предвидени в букви a)-е):
a)
въвеждане в сила до 1 януари 2007 г. на законовите, подзаконовите и административните разпоредби от заинтересованите държави-членки за изпълнение на програмата;
б)
изпращане най-късно до 1 юни 2007 г. на предварителна техническа и финансова оценка на програмата, в съответствие с член 24, параграф 7 от Решение 90/424/ЕИО;
в)
за програмите по членове от 1 до 3, изпращане на междинен доклад покриващ първите шест месеца на програмата, най-късно четири седмици след края на периода за прилагане, покрит от доклада;
г)
за програмите по член 4, България и Румъния докладват на Комисията положителни и отрицателни резултати от изследвания, открити по време на надзора на домашни и диви птици всеки три месеца до края на следващия месец;
д)
за програмите по членове 5 и 6, изпращане на доклад до Комисията всеки месец относно напредъка по програмата за мониторинг на ТСЕ и разходите, заплатени от Румъния; този доклад трябва да бъде изпратен в рамките на период от четири седмици след края на месеца, покрит от този доклад;
е)
изпращане на окончателен доклад до 1 юни 2008 г., най-късно, относно техническото изпълнение на програмата, придружен от доказателство за разходите, заплатени от България и Румъния и резултатите, постигнати по време на периода от 1 януари 2007 г. до 31 декември 2007 г.;
ж)
подробности за разходите, платени от България и Румъния съгласно букви г) и д), трябва да бъдат представени във форма в съответствие с таблицата, посочена в приложения I и II;
з)
ефективно изпълнение на програмата;
и)
за тези мерки не се е искал и няма да се иска друг принос от Общността.
2. Когато съответната държава-членка не е в съответствие с параграф 1, Комисията намалява финансовия дял на Общността, като взема предвид естеството и сериозността на нарушението и финансовата загуба за Общността.
Член 10
Приложенията към Решение 2006/687/EО се заменят от текста в приложение III към настоящото решение.
Член 11
Настоящото решение се прилага само при положение и от датата на влизане в сила на Договора за присъединяване на България и Румъния.
Член 12
Адресати на настоящото решение са държавите-членки.
Съставено в Брюксел на 30 ноември 2006 година.

Labels: 4
0
6
18
15